મીડિયા રિપોર્ટ અનુસાર તોફાનીઓએ બોમ્બમારો અને આગચંપી કરી હતી. કેટલાંય મકાનોને ફૂંકી મારવામાં આવ્યાં હતાં. પથ્થરમારાને કારણે એક મહિલા કોર્પોરેટરને ઇજા પહોંચી હતી. પોલીસની હાજરીમાં જ બંને કોમના લોકો એકબીજા સામે હિંસા પર ઊતરી આવ્યા હતા. પોલીસ વાહનોમાં પણ તોડફોડ કરવામાં આવી હતી. રાણીગંજમાં તોફાનીઓની ઝપટે ચડેલા આસનસોલ અને દુર્ગાપુરના ડે.પોલીસ કમિશનર અરિંદમ દત્તા ચૌધરીએ પોતાનો એક હાથ ગુમાવી દીધો છે.